ડીએમકે સ્થાપક કરૂણાનિધિના નિધન બાદ મંગળવારે પાર્ટીની મહાપરિષદની બેઠકમાં ડીએમકેના કાર્યકારી અધ્યક્ષ અને કરૂણાનિધિના નાના પુત્ર એમ.કે. સ્ટાલિનને પાર્ટી અધ્યક્ષ તરીકે પસંદ કરવામાં આવ્યા હતાં. આ ઉપરાંત વરિષ્ઠ નેતા અને પાર્ટીના મુખ્ય સચિવ દુરઇમુરૂગનને પાર્ટીના નવા કોષાધ્યક્ષ નિમવામાં આવ્યા હતાં. ઉલ્લેખનીય છે કે સ્ટાલિન પાર્ટીના બીજા અધ્યક્ષ ચૂંટાયા છે. એમ. કરૂણાનિધિ પાર્ટીના અધ્યક્ષના પદે ૪૯વર્ષ સુધી રહ્યાં. કરૂણાનિધિનું નિધન ૭ ઓગસ્ટે થયું હતું. ડીએમકેના મહાસચિવ કે. અંબાઝગને કહ્યંં કે પાર્ટીના ૧૩૦૭ અધિકારીઓએ સ્ટાલિનની ઉમેદવારીનું સમર્થન કર્યું. વરિષ્ઠ નેતા દુરાઇમુરુગનની પાર્ટી કોષાધ્યક્ષ તરીકે બિનહરીફ વરણી કરવામાં આવી.